Yale University

Yale University er et privat Ivy League-universitet i New Haven i Connecticut. Det ble grunnlagt i 1701 og er USAs tredje eldste institusjon for høyere utdanning. Universitetet tildelte USAs første doktorgrad. Yale inntar andreplass globalt på Times’ liste over verdens beste universiteter, og anses som et av verdens mest prestisjetunge universiteter.Times  – THES QS Top Universities, 201-300. Universitetet er det som har utdannet flest studenter som senere har fått tildelt et MacArthur Fellowship, en av de mest prestisjetunge pengepremiene innen akademia. Yale skiller seg ut fra andre forskningsuniversiteter gjennom sitt fokus på bachelorstudenter.

Universitetet, som først lå i Old Saybrook, het opprinnelig Collegiate School, men endret navn i 1718 til ære for Elihu Yale som hadde gitt betydelige gaver til universitetet.

Sammen med Princeton University og Harvard University er Yale en del av 'The Big Three', ofte ansett som de tre mest prestisjetunge skolene i USA. Stanford University og Massachusetts Institute of Technology blir noen ganger inkludert. Disse universitetene konkurrerer om de beste studentene i USA og verden, og er konsekvent de høyest rangerte i landet. Yale og Harvard er blant USAs mest kjente college-rivaler.

Yale har det nest største pengefondet av alle verdens utdanningsinstitusjoner. Det var i 2019 verdt 30,3 milliarder dollar. Justert for skolens størrelse gir dette vel over 2 millioner dollar per student, mer enn Harvard og kun mindre enn Princeton University. Modellen brukt av Yale Investment Office for å forvalte skolens pengefond regnes som det ledende i USA. Yale er det amerikanske eliteuniversitetet som bruker klart mest ressurser per student, i 2019 på over $120 000, sammenlignet med $50 800 ved Harvard og $62 600 ved Princeton. Dette er på tross av en relativt lik gjennomsnittlig nettopris på $16 000-$18 000 ved alle tre.

Yale College har noe av den beste behovsprøvde finansielle støtten i USA. Studenter blir tatt opp uten hensyn til deres finansielle situasjon, og får 100 % av deres finansielle behov dekket av stipend uten lån. Familier med inntekt under $75 000 får et stipend som dekker den fulle kostnaden av skolepenger, kost, losji, sykeforsikring og andre avgifter. Familier med høyere inntekt betaler proporsjonalt mer. Yale er en av fem skoler som har denne ordningen for både amerikanske borgere og internasjonale studenter. De andre fire er Amherst College, MIT, Harvard og Princeton.

Bibliotekene ved Yale University har 15,2 millioner titler, og er med det USAs nest største private bibliotek, og det største akademiske biblioteket i landet justert for universitetets størrelse.

Yale er organisert i 14 skoler: den originale Yale College, skolen som konfererer universitetets bachelorgrader og er i det filosofiske og fysiske sentrum av universitetet; Yale Graduate School of Arts and Sciences; og 12 profesjonelle skoler (inkludert Yale Law School og Yale School of Medicine). Yale College har 6000 studenter, mens universitetets øvrige 7000 studenter er fordelt på de 13 andre skolene.

Opptak ved Yale College er ekstremt kompetitivt. I 2019 ble kun  av  søkere tatt opp ved skolen. Skolen har et svært imponerende student:lærer-forhold på 6:1, den største lærertettheten blant Ivy League-universitetene.

Yales mål er ifølge skolens President Peter Salovey å være det forskningsuniversitetet mest dedikert til sine studenter og læring, blant eliteskolene. Skolen blir ansett som et av de med landets lykkeligste studenter.

Referanser

 Eksterne lenker 



Kategori:Ivy League
Kategori:Etableringer i 1701
Kategori:Universiteter i Connecticut
Kategori:Utdanningsinstitusjoner etablert i 1700-årene